กรุงศรี เอ็กซ์คลูซีฟ ครบรอบ 10 ปี มุ่งยกระดับการบริการ
กรุงศรี เอ็กซ์คลูซีฟ ครบรอบ 10 ปี มุ่งยกระดับการบริการ และเพิ่มความหลากหลายของผลิตภัณฑ์เพื่อการลงทุน พร้อมขับเคลื่อนสู่การเป็น Investment Wealth Advisory Bank
9 ก.พ. 2565

นายวิน พรหมแพทย์ ผู้ช่วยกรรมการผู้จัดการใหญ่ ผู้บริหารสายงานลูกค้าไฮเน็ตเวิร์ธ ธนาคารกรุงศรีอยุธยา จำกัด (มหาชน) กล่าวว่า “ตลอดระยะเวลากว่า 10 ปีที่ผ่านมา กรุงศรีได้ให้บริการคำแนะนำการลงทุนโดยทีมผู้เชี่ยวชาญ พร้อมเอกสิทธิ์แห่งไลฟ์สไตล์ ภายใต้แบรนด์ กรุงศรี เอ็กซ์คลูซีฟ จนได้รับความไว้วางใจจากลูกค้าไฮเน็ตเวิร์ธมากกว่า 120,000 ท่าน ในการดูแลบริหารสินทรัพย์การลงทุนที่มีมูลค่ารวมกันมากกว่า 700,000 ล้านบาท ทั้งนี้ ในปี 2564 ที่ผ่านมา กรุงศรีได้ยกระดับการให้บริการด้านการให้คำปรึกษาการลงทุนที่เข้มข้นมากขึ้น ทั้งการมีพันธมิตรที่มีมุมมองและความเชี่ยวชาญระดับโลกอย่าง แบล็คร็อค (BlackRock) และความร่วมมือกันของทีมผู้เชี่ยวชาญในเครือกรุงศรี ทั้งด้านเศรษฐกิจ ตลาดเงิน ตลาดทุน ก่อให้เกิดสิ่งที่เรียกว่า ONE Krungsri Investment View มุมมองและคำแนะนำด้านการลงทุนทั้งตลาดในประเทศและตลาดโลกที่มีคุณภาพอย่างรอบด้านที่สุด เพื่อส่งมอบให้กับลูกค้ากรุงศรี เอ็กซ์คลูซีฟ โดยเฉพาะ สิ่งต่างๆ เหล่านี้เองที่เป็นปัจจัยที่ช่วยให้กรุงศรีสามารถขับเคลื่อนสู่การเป็น Investment Wealth Advisory Bank หรือ ธนาคารที่ลูกค้านึกถึงเมื่อต้องการคำแนะนำการลงทุนตามที่ตั้งเป้าหมายไว้”“นอกจากนี้ กรุงศรียังได้นำเสนอผลิตภัณฑ์การลงทุนที่หลากหลาย เพื่อตอบสนองความต้องการของลูกค้าที่มีเป้าหมายการลงทุนต่างกัน อาทิ (1) ‘กองทุนเปิดกรุงศรีโกลบอลคอร์อโลเคชั่น (KFCORE)’ กองทุนที่พัฒนาขึ้นจากความร่วมมือกับแบล็คร็อคเพื่อลูกค้ากรุงศรีโดยเฉพาะ ซึ่งทำผลตอบแทนนับตั้งแต่ตั้งกองทุนได้มากกว่า 7% (ข้อมูล ณ วันที่ 31 ธันวาคม 2564) (2) กองทุนส่วนบุคคลตราสารเงินฝาก Hattha Bank อายุ 12 เดือน ซึ่งมีประมาณการผลตอบแทน 3.10 – 3.30% ต่อปี สูงกว่าอัตราดอกเบี้ยเงินฝากในประเทศไทยหลายเท่า และ (3) กองทุนเปิดกรุงศรี Finnoventure PE Y2033 – ห้ามขายผู้ลงทุนรายย่อย (KFFPVE-UI) เพื่อเข้าถึงธุรกิจสตาร์ทอัพชั้นนำในอาเซียน ผ่าน Finnoventure Private Equity Trust I กองทุนสตาร์ทอัพแรกของไทย บริหารโดยกรุงศรี ฟินโนเวต (Krungsri Finnovate) โดยทั้ง 3 ผลิตภัณฑ์ได้รับการตอบรับจากลูกค้าเป็นอย่างดี” นายวิน กล่าวในโอกาสครบรอบ 10 ปีนี้ นอกจากการปรับโลโก้ KRUNGSRI EXCLUSIVE ให้มีความทันสมัยมากขึ้น กรุงศรี เอ็กซ์คลูซีฟ ยังคงมุ่งมั่นในการยกระดับการบริการและเอกสิทธิ์แห่งไลฟ์สไตล์อย่างต่อเนื่อง พร้อมอยู่เคียงข้างลูกค้าในฐานะที่ปรึกษาการลงทุน เตรียมแนะนำผลิตภัณฑ์การลงทุนใหม่ๆ โดยเฉพาะอย่างยิ่งผลิตภัณฑ์ในกลุ่ม สินทรัพย์ทางเลือก (Alternative Assets) ได้แก่ Private Equity, Private Real Estate และ Structured Products เพื่อให้ลูกค้าได้มีทางเลือกการลงทุนที่หลากหลายมากขึ้น สามารถกระจายความเสี่ยงและสร้างผลตอบแทนที่น่าพึงพอใจนอกจากนี้ กรุงศรียังได้เตรียมจัดงานสัมมนา KRUNGSRI EXCLUSIVE Investment Outlook 2022: Assessing the Path Ahead ในวันที่ 16 กุมภาพันธ์ 2565 โดยรวบรวมกูรูด้านเศรษฐกิจและการลงทุนทั้งจากในกลุ่มกรุงศรีและพันธมิตรทางธุรกิจถึง 10 ท่าน มาร่วมปูทางให้เห็นภาพเศรษฐกิจและทิศทางการลงทุนในปี 2565 โดยการสัมมนาแบ่งออกเป็น 4 ช่วง 4 หัวข้อที่น่าสนใจ